Brigitte Horney

Brigitte Horney estis germana kina kaj teatra aktorino. Ŝi naskiĝis la 29-an de marto 1911 en Berlino-Dahlem, vilaa kvartalo ekde 2001 en la kunfandita urbodistrikto Steglitz-Zehlendorf de sudokcidenta Berlino kaj mortis en aĝo de 77 jaroj la 27-an de julio 1988 en Hamburgo.

Frua vivo
Brigitte Horney naskiĝis kaj kreskis en la vilaa kvartalo Dahlem, Berlino, filino de la konata psikanalizistino Karen Horney.

Kariero 
Ŝi dum pli ol jardeko laboris ĉe la teatro Volksbühne de Berlino. Kiam ŝi akceptis la ĉefrolon en la tre populara filmo Liebe, Tod und Teufel (Amo, morto kaj la diablo, 1934), nova stelulo naskiĝis kun la rekoniga kanto "So oder so ist das Leben". Du jarojn poste ŝi ludis la amintereson de la fama aktoro Hans Albers en la filmo Savoy Hotel 217.

Horney estis bona amiko de la aktoro Joachim Gottschalk kaj aperis en kvar filmoj kun li. Kvankam Gottschalk perdis la favoron de naziaj oficialuloj, ĉar li estis edzo de judino kaj ambaŭ estis persekutitaj, Horney vojaHorney ĉeestis la funebron de Gottschalk (Germanio, 1941), sendepende de la politikaj kaj karieraj implicoj de tio.

Persona vivo
Post la Dua Mondmilito ŝi fariĝis usona civitano, sed daŭre ofte vizitis Germanion, kie ŝi havis domon en Bavario. Ŝi edziniĝis al la eminenta juda arthistoriisto Hanns Swarzenski, ĉefa aŭtoritato pri germanaj romanikaj manuskriptoj.

Morto
Ŝi daŭre laboris en filmoj kaj televido (ekzemple Oliver Twist) ĝis sia morto en Hamburgo en 1988.

Kategorio:germanaj aktoroj